google/wiki40b huggingface dataset:
Dorje Shugden

Dorje Shugden, også kjent som Dolgyal og Gyalchen Shugden, er en beskyttende ånd innenfor tibetansk buddhisme. Han er betraktet forskjellig, som en beskyttende ånd (gyalpo), som en mundan mindre beskytter, som en mundan større beskytter, som en stor beskytter som har oppnådd opplysthet, eller som en større beskytter som utad opptrer som opplyst.
Den såkalte Dorje Shugden kontroversen oppstod innenfor alle skoler av tibetansk buddhisme, men er mest forbundet med skolen Gelug. Kontroversen dreier seg om hans status av opplysthet, avvik fra tradisjonelle Gelug-lærdommer, hans erstatning for tradisjonelle Gelug-beskyttere, sekteriske funksjoner, og religiøse handlinger utført av vestlige tilhengere av Den Nye Kadampa-tradisjonen.
Cedega

Lisenser

Selv om Cedega er hovedsakelig proprietær programvare, har Transgaming gjort deler av kildekoden tilgjengelig via CVS, under en kombinasjon av lisenser. Dette brukes som en slags demo versjon av Cedega, på grunn av klager på vanskelighetsgraden ved å kompilere en brukbar versjon av programmet fra den offentlige CVS'en, samt dens utdaterte natur, har Transgaming utgitt en fullstendig demonstrasjonsversjon av Cedega med 14-dagers prøvetid. Denne demonstrasjonsversjonen ble fjernet uten kommentar og det er uklart hvor vidt den vil ble relansert i framtiden.
Selv om lisensen tillater ikke-kommersiell redistribusjon av kompilerte binærversjoner av den offentlige-CVS versjonen av programvaren, har Transgaming gått ut å oppfordret sterkt mot å gjøre dette, ved å åpent advare om at lisensen vil endres dersom Transgaming føler at den misbrukes eller at virksomheten trues på annen måte. Transgaming oppfordrer på samme måte kildekode-baserte distribusjoner, som Gentoo fra å lage automatiserte verktøy for å la folk bygge deres egen versjon av Cedega fra den offentlige CVS'en.

Funksjonalitet

Cedega er i stand til å spille mange spill. Deres nye spill-database, som ble innført i versjon 5.2, forsøker å optimalisere Cedega automatisk via Internet, slik at brukeren får en opplevelse som ligner den Windows-brukere har (sett inn platen, kjør Setup.exe, spill).
Cedega har DirectX 9, pixel- og vertex shader 2.0 støtte. Cedega støtter også en del Joysticks og kopi-beskyttelser.

Slutten på Cedega

Den 7. januar 2011 annonserte TransGaming, Inc. at de ville slutte med å støtte Cedega, grunnet av at en ny programvareplattform kalt GameTree Linux skulle overta. TransGaming tilbyr tilbakebetaling for brukere som iløpet av det siste året har kjøpt 6- eller 12-måneders abonnement for Cedega. GameTree Linux er utviklet av samme selskap, men vil ha en annen fokus. Istedenfor å være basert på ny teknologi, vil den bli basert på Cedega. Selve Cedega-teknologien er dærmed ikke gått vekk, snarere videreført i en ny form. I motsetning til Cedega, som er en betalingstjeneste, vil GameTree Linux være gratis. Per 11. januar 2011 foregår det nå et registreringsopplegg hvor utviklere kan melde seg på for å få tilgang til den nye tjenesten.
Lars Myhre Harto

Kilder

Bærum Baskets spillere hos hjemmesiden
Volga-1 kraftverk

Volga TETs-1 kraftverk (russisk: Volzjskaja TETs-1) er et varmekraftverk i Volzjskij nær Volgograd i Russland. Det eies og opereres av et regionalt kraftselskap, og har en produksjonskapasitet på 541 MW. Brenselstype er naturgass og mazut.
Byggingen av kraftverket begynte omkring 1949, og første byggetrinn stod ferdig i 1952. Kraftverket har senere blitt utvidet og fornyet ved en rekke anledninger.
Padling under Middelhavslekene 1997

Padling under Middelhavslekene 1997. Padling var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var fjerde gangen som padling var med på programmet under middelhavslekene. Det ble konkurrert i ti øvelser, åtte for menn og to for kvinner. Det var første gangen som kvinner deltok i padling under middelhavslekene. Italia ble beste nasjon med fem gullmedaljer foran Spania med tre.
Tita

Landslaget

Tita spilte 31 landskamper for Brasils herrelandslag. Han ble tatt ut i Brasils tropp til VM i fotball 1990.
Åttetallsystemet

Åttetallsystemet eller det oktale tallsystemet har åtte som grunntall, slik at begynnelsen på rekken med naturlige tall skrives som 0, 1, 2, 3, 4, 5, 6, 7, 10, 11, 12, 13, 14, 15, 16, 17, 20, 21, 22, 23, 24, 25, 26, 27, 30 ...
I titallsystemet (desimaltallsystemet) er grunntallet 10, og verdien et siffer representerer på dens plassering gis som et multiplum av 10. Dvs første siffer har verdien x·10⁰, andre siffer har verdien x·10¹ osv, der x er et siffer mellom 0 og 9. I åttetallsystemet kan første siffer skrives som x·8⁰, andre siffer som x·8¹ osv der x er et tall mellom 0 og 7.
Yukienes språk i California og Pameanske språk i Mexico har åttetallssystemer. I disse språkene brukes mellomrommene mellom fingrene til å telle med, ikke fingrene selv.
Oktalsystemet var tidligere mye brukt i datateknikken, etter hvert har det blitt avløst av sekstentallsystemet. Levninger av denne bruken finnes for eksempel i rettighetssystemet i UNIX.
Junior-NM i skiskyting 2016

Junior-NM i skiskyting 2016 ble arrangert fra 26. til 28. januar 2016 i Granåsen i Trondheim. I tillegg ble mix-stafetter for junior og senior arrangert i Mo i Rana 7. februar.
Chikan

Chikan (kinesisk: 赤坎区; pinyin: Chìkǎn Qū) er et bydistrikt i byprefekturet Zhanjiang i provinsen Guangdong i Folkerepublikken Kina.
Chikan har et areal på 79 km² og teller 220 000 innbyggere (2003). Det er sentrum og sete for lokalregjeringen for Zhanjiang.
Rolling Rock

Rolling Rock er et amerikansk ølmerke av typen lys lager. Den ble opprinnelig brygget lokalt i Pennsylvania, men grunnet god marketsføring og høy kvalitet fikk den popularitet over hele landet, og er nå nasjonalt tilgjengelig. Merket ble solgt til Anheuser-Busch i 2006, og brygges nå i New Jersey. 
Rolling Rock kan enkelt gjenkjennes med sine spesielle flasker, som har lysegrønn farge og påmalt etikett.
MGPjr 2014

Sendingen

NRK fikk inn 600 melodier i den åpne konkurransen, og en jury plukket ut ti av dem til finalen i Oslo Spektrum lørdag 30. august 2014. Duoen Margrethe Røed og Tooji var programledere for tredje år på rad. Blant deltakerne var det to grupper, to duoer og seks soloartister. 
Først framførte de ti finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. De to siste MGPjr-vinnerne, Sval og Unik 4, underholdt i pausen før vinneren ble kåret. Underveis i sendingen sang også alle deltakerne årets felleslåt «Verden er vår», mens deltakere fra Ungdommens kulturmønstring framførte en medley.  
Seerne kåret vinneren ved å stemme via SMS eller via internettsiden til MGPjr. Bare vinneren ble offentliggjort, de andre låtene forble uplasserte. Vinneren ble 13 år gamle Mathea-Mari Glittenberg fra Bergen.

Hendelser

NRK ga ut de norske sangene på samlealbumet MGPjr 2014. Albumet lå 13 uker på VG-lista og nådde førsteplass som høyeste notering.
Pergidae

Utseende

Pergidae er kraftig bygde plantevepser, de er mellom 4 og 25 millimeter lange. Bakkroppen er noe mer avrundet (butt), enn hva som er vanlig hos andre grupper av plantevepser.
Det som skiller Pergidae-artene fra de andre familiegruppen av plantevepser er det noe reduserte årenettet i framvingene.  Radial-cellen (R) har ingen trverribbe. Bakvingene mangler både median-cellen og analcellen. Anal-cellen i framvingene mangler hos mange av artene, men ikke hos riktig alle. 
Antennene er trådformet og har fra 4 til 25 ledd. Generelt har hanner en mer kamformet antenne enn hunner. Noen av artene, som i delgruppen Perginae, har små kølleformede utvidelser, ytterst på antennene. 
Larvene kan produsere kjemiske stoffer som gir beskyttelse mot mot å bli spist av eventuelle predatore.

Levevis

Hunnen legger eggene på næringsplanten, som for mange arter er planter i slekten eukalyptus (Eucalyptus). Hun skjærer et snitt i bladet, hvor hun plasserer egget.  Bladet lukker seg omkring egget, som er beskyttet mot predatorer og dårlig vær. Larvene lever som plantespisere. Et unntak er noen få arter i Australia som minerer i blader av eukalyptus. 
Pergidae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der vepsens indre og ytre organer endres.  Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.

Skadedyr

Enkelte arter opptrer som skadedyr. I Australia regnes Perga dorsalis som et alvorlig skadedyr på eukalyptus.

Utbredelse

De fleste artene finnes i Sør-Amerika og Australia. I Nord- og 
Mellom-Amerika er familien representert, men med et lavere artsantall. De mangler i Afrika, Asia og Europa.
Der falsche Ehemann

Der falsche Ehemann (på norsk «Den falske ektemannen». Også kjent som Der doppelte Moritz) er en tysk spillefilm fra 1931.

Innhold

Peter Hannemann er gift og er en ytterst søvnig person som eier en nesten bankerott sovemiddelfabrikk i Berlin. Hans tvillingbror, ungkaren Paul, driver det lukrative vintersporthotellet «Helvetia». Han er Peters rake motsetning og er full av temperament. Millionæren Hardegg fra Buenos Aires ankommer med sin datter Ines, kjøper hotellet da det er fullt besatt og kaster ut Paul. Paul reiser til Berlin, men Ines er allerede forelsket i ham... Tallrike forviklinger følger.
Jatiluhur-demningen

Jatiluhur-demningen, også kjent under navnet Juanda-demningen, er en demning med et vannkraftverk på elva Citarum (Tarum), på den vestlige delen av øya Java i Indonesia. Anlegget ligger nesten rett nord (nordvest) for Bandung nedstrøms i samme elva, om lag 80 km sørøst for Jakarta. Det har et totalt installert vannkraftpotensial på 150 MW. Årsproduksjonen er 0,79 TWh årlig til Jararta-området, og skaper irrigasjon og flomkontroll for landbruksområdene øst for hovedstaden.
Reservoaret er på ca. 70 km² og 3 430 mill m³ volum. Demningen er 107 meter høy og 1 200 meter lang, og er en steinfyllingsdam. Anlegget ble bygd på 1950-tallet.
Hyllos

Etymologi

Den greske navnet Hyllos er antatt avledet fra illyrisk versjonen Hyll, som på albansk er Yll, i betydningen stjerne.

Mytologien

Zevs hadde opprinnelig ment at hans sønn Herakles skulle herske over Argos, Sparta og Pylos, men på grunn av Heras sluhet hadde hans tiltenkte områder tilfalt Eurysthevs, kongen av Mykene. Etter at Herakles døde streifet hans sønner herakleidene, blant dem Hyllos, rundt om for ikke å bli rammet av Eurysthevs' hevn. De første flyktet til kong i Keyks i Trakhis, deretter til Athen. Eurysthevs krevde at de skulle utleveres, og dette ble nektet, angrep han byen, men ble beseiret og drept. Hyllos ble siden konge av Illyria, og senere ble han drept i en tvekamp med Ekhemos, konge av Arkadia, noe historikeren Herodotos trekker fram som et eksempel på tapperhet. Etter tradisjonen ble Hyllos gravlagt i byen Megara.

Albansk nasjonalisme

De greske legender som omhandler Hyllos som Herakles' sønn foregår geografisk sett på det greske fastlandet, langt unna Illyria, og ifølge den greske geografen Pausanias (100-tallet e.Kr.) ble han heller ikke gravlagt i nærheten av det område han etter sigende skal ha vært konge av. Det er mulig det er to legender som er blitt sammensmeltet, kanskje på grunn navnlikhet. Hylli eller hyllerne, som Hyllos var den eponymiske stamfar til i Dalmatia, et landskap i sørvestlige Kroatia, synes å ha vedvart inn i romersk tid som Hyllica, hvilket er navnet på en odde ved kysten sør for Šibenik. I Rilindja, den nasjonale oppvåkningen i Albania tidlig på 1900-tallet, ble Hyllos hyllet som en «illyrisk konge», etter sigende «nedtegnet» til å ha død i år 1225 f.Kr.
Ferjesambandet Hufthamar–Krokeide

Hufthamar–Krokeide er et fergesamband mellom Austevoll og Bergen kommuner. Sambandet betjenes av Fjord1 med fergene MF «Horgefjord» og MF «Møkstrafjord.  Strekningen er en del av fylkesvei 546, og overfarten tar cirka 35 minutter. 
Fra  2011 til 2018 ble strekningen betjent av FosenNamsos Sjø med fergene MF «Trondheim» og MF «Marstein». Inntil 2011 ble strekningen betjent av Tide Sjø med MF «Rennesøy».
Frem til 17. november 2007 gikk denne fergeruten også til Austevollshella. Da ble Austevollsbrua fra Austevollshella/Hundvåkøy til Huftarøy (Hufthamar) åpnet. Ruten ble inntil da trafikkert av to ferger.
Onsdag 9. mars 2011 kjørte MF «Trondheim» rett i ferjelemmen på Hufthamar så den ble ødelagt. Austevollshella ble midlertidig anløpssted til reparasjon ble foretatt.
…är…

...är... er et musikkalbum med Tommy Körberg, utgitt i 1988.
Gnathoenia

Utseende

Middelsstore, mørkfargede trebukker med lyse flekker på dekkvingene. Kroppsformen er bred og kraftig.

Utbredelse

Slekten er utbredt i Sentral- og Vest-Afrika.
P3 Gull

P3 Gull er et musikkshow og en prisutdeling i regi av NRK P3. P3 Gull ble for første gang arrangert 29. november 2013 på Sentrum Scene i Oslo. Det deles ut priser i fire kategorier: Årets nykommer, Årets liveartist, Årets låt og P3-prisen. 
Showet skal først og fremst være et møte mellom publikum og musikken som spilles på P3, men i tillegg har det blitt kjent for stunts som Live Nelvik naken på en wreckingball i 2013 og lapdance med Niklas Baarlie i 2014.
Programmet har vunnet ti Gullrutepriser: klassen for beste regi flerkamera fire ganger (2014, 2015, 2016 og 2017); alle ved Nicolai Sørensen, beste foto to ganger (2014 og 2016); ved Henning Våge og Mats Lian, beste lyddesign / scenografi / production design to ganger (2016 og 2019); ved Audun Stjern og Joakim Faxvaag, beste event i 2017 og beste event eller sportssending i 2018.
Zeugophorinae

Utseende

Nokså små, avlange, blanke, gule eller røde trebladbiller, gjerne med svarte dekkvinger som gjerne har metallisk glans. Oversiden er tydelig punktert men uten påfallende hår. Antennene er forholdsvis lange. Beina er ikke påfallende fortykkede.

Utbredelse

Slekten finnes i alle verdensdeler.

Levevis

Trebladbillene er planteetere. Larvene minerer i blad, de norske artene er knyttet til osp, foøvrig kan artene i denne slekten finnes på en rekke ulike plantefamilier..
Tischeria

Utseende

Små (vingespenn 6 – 11 mm for de artene som forekommer i Norden), slanke, gjerne rustfargede møll. Antennene er trådformede, noe over halvparten så lange som forvingen. De artene som finnes i Norden er rustgule. De har en "lugg" av brede, oppstående skjell i pannen.

Levevis

Hunnene legger egg på ulike busker og løvtrær. Alle fire artene som forekommer i Europa er knyttet til eik (Quercus spp.). Larven lager en flekkmine i bladet.
Homolamprima

Utseende

En middelsstor (ca. 18 millimeter), svart hjortebille. Hannens kjever er knapt forstørrede. Oversiden er matt bronseaktig, undersiden glinsende blågrønt metallisk.

Utbredelse

Arten lever i Australia der den er kjent fra Queensland og New South Wales.
Armasjärvi

Armasjärvi er en innsjø og ei bygd i Övertorneå kommune i Norrbottens län. Beliggenheten er sydvest for Övertorneå og vest for Torneälven. Innsjøen er lang og smal i nordnordvestlig retning. Elven Puostijoki renner inn i det sydvestre hjørnet av Armasjärvi. I det sydøstre hjørnet renner så elven Puostijoki ut, da kalt Armasjoki. Innsjøen ligger 49 meter over havet.
Folke Pudas som sultestreiket i en kasse på Sergels torg i 1983 kom fra Armasjärvi.
Armasjärvi er finsk og betyr Kjærlighetssjøen.

Armasjärviulykken

Den verste ulykken som rammet det svenske forsvaret under beredskapstiden inntraff om kvelden den 24. oktober 1940 på denne innsjøen da en ferge forliste og 46 mann forulykket.
Ulykken skjedde da et ingeniørkompani skulle fraktes med ferge fra den vestre siden av innsjøen til den østre, der soldatenes forlegning lå. To tropper, om lag 100 mann, ble beordret ombord i fergen, på tross av at fergemannen protesterte og hevdet at fergen bare var dimensjonert for om lag halvparten. Fergen havarerte halvveis ute på den kilometerbrede innsjøen. Det var iskaldt i vannet, soldatene var tungt utrustet og det var dessuten sterk vind. 46 mann omkom, 44 soldater og to sivile. De to sivile var den 18-årige fergemannen og hans bror som rodde ut til ulykkesstedet for å redde forulykkede i vannet. Ofrene ble ført i kister til jernbanestasjonen i Övertorneå og derfra til sine hjemsteder. Mange av de forulykkede var hjemmehørende i Västernorrlands län. En minnesten med de forulykkedes navn og hjemsteder er reist ved innsjøen.
Bodens ingenjörregemente (Ing 3) og etter det ingeniørkompaniet ved Norrbottens regemente (I 19) gjennomfører årlig en seremoni for å minnes de omkomne.
Ulykken er filmatisert i filmen 1939.
Campylophyllus

Utseende

En liten (ca. 10 millimeter), avlang, lyst gulbrun oldenborre. "Snuten" (clypeus) er avrundet trapésformet. Antennene består av ti ledd, med en fem-leddet vifte av lange blader. Pronotum har rundede sider og er litt smalere enn dekkvingene.

Utbredelse

Arten er kjent fra Somalia.
Gråpudret taigafly

Utseende

Et middelsstort (vingespenn 37 – 45 mm), grått nattfly med markerte tegninger. Forvingen har lyse, svartkantede nyre- og ringmerker. Bølgete, svarte og hvite mellomlinjer avgrenser vingens midtfelt. Dessuten er det en svart og hvit tverrlinje i vingens fremre halvdel nær roten, denne ender i en smal, svart rotstrek. Bak ringmerket er det et avlangt-ovalt, svartkantet tappmerke. I vingens ytre del er det svarte flekker ved framkanten, et par flekker ca. 1/3 fra framkanten og ved bakhjørnet. Langs ytterkanten går det en stiplet, mørbrun linje. Bakvingen er grå med stiplet, brunsvart ytterkant.

Levevis

Gråpudret taigafly lever i åpen granskog med rikelig undervegetasjon av blåbær. Det bør også være mye lav på trærne. Den foretrekker høyereliggende skog, i Sør-Norge fra 500 moh. og oppover. I Trøndelag forekommer den ned til kysten i kystgranskogen i Namdalen. De voksne sommerfuglene flyr i juli – august og kommer gjerne til lys.

Utbredelse

Den finnes i fjellområdene i Mellom-Europa, i det nordlige Fennoskandia og Russland østover til Stillehavet, og i Nord-Amerika. I Norge finnes den i indre strøk av Østlandet, i Trøndelag og i Nordland nord til Rana. Arten er listet som nær truet (NT) på den norske rødlisten fra 2006. Flatehogst kan være en trussel mot denne arten, men muligens ikke så alvorlig siden den stort sett lever i høytliggende skoger der hogstaktiviteten er mindre.
GermanLetsPlay

Karrieren på YouTube

Hans første kanal med navnet «GermanLetsPlay» ble grunnlagt 28. februar i 2010. Etter to opphavsrettstrikes grunnla han sin andre kanal GermanLetsFail i tilfelle han skulle få en tredje strike som ville ha sperret den opprinnelige kontoen hans. I November 2010 grunnla han en tredje kanal GermanLetsTrash for å laste opp copyright-tvilsome videoer. Den første kanalen GermanLetsPlay ble sperret den 31. desember i 2010 da han fikk en tredje strike. Selv om kanalen ble brukbar igjen i 2012 fortsatte han å laste opp videoer på GermanLetsFail på grunnlag av abonnentene. Den 23. mai i 2013 endret han navnet på kanalen GermanLetsFail til GermanLetsPlay da det ble mulig å endre på det.
Han hadde to kanaler som het GermanLetsButton og GermanLetsButton2 der han lastet opp videoer i virkeligheten. Disse kanalene slettet han i 2015 etter lite aktivitet i mange år.
Ekstremværet Agda

Ekstremværet Agda var et ekstremvær som berørte Møre og Romsdal og Sør-Trøndelag sør for Trondheimsfjorden den 14. januar 2003. Det var det første ekstremværet av fem dette året, men det siste av to i løpet av vinteren 2002/2003. Det første ekstremværet den vinteren var Yrjan den 17. desember 2002.
Agda gav full til sterk storm. Kraftigst vind ble målt på Kråkenes fyr ved Sted, med en middelvind på 37,5 m/s, som er orkan styrke. Svinøy fyr litt lenger nord målte 31 m/s, mens Ona fyr fikk 29 m/s, begge disse var sterke stormer.
Alle hurtigbåtsamband i Møre og Romsdal stoppet opp, samt tre ferjesamband. Det ble registrert mindre skader på bygninger og en seilbåt gikk ned i en småbåthavn.
Rhadamantys

Sagnkonge

Rhadamantys nevnes i flere myter, tildels i utkanten, og det er mulig at hans betydning en gang var større, og siden gjort mindre av andre figurer. En myte hevdet at Rhadamantys styrte Kreta før Minos, og ga øya utmerkede lover som det ble sagt at Sparta etterlignet. Andre kilder hevdet at det var Rhadamantys framfor Dionysos som var Ariadnes ektemann, og således far til Oinopion, Staphylos og Thoas. Ariadne var datter av Minos, bror av Rhadamantys. I en annen utgave av den samme myten var Ariadne datter av Minos' sønnesønn med samme navn og som opptrer i legenden om Thesevs (og ble reddet av Dionysos).
Legenden om Rhadamantys forteller at Minos ble sjalu på sin bror for hans popularitet og fordrev ham fra Kreta. Rhadamantys flyktet til Boiotia på det greske fastlandet hvor han ble gift med Alkmene. Denne Alkmene er vesentlig i andre myter som mor til helten Herakles og da igjen med Zevs som det guddommelig farsskapet.

Litterære henvisninger

Homer nevner Rhadamantys som boende på Elysions marker, paradiset for de udødelige sønnene til Zevs.
I henhold til senere legender fra rundt 400 f.Kr. ble han grunnet sin ubøyelige rettskaffenhet gjort til en av de som dømte de døde i underverden. De andre var Aiakos og Minos. Rhadamantys dømte sjelene til menneskene i øst (Asia), Aiakos til menneskene i vest (Europa), mens Minos var den som hadde det siste og endelige ordet.
Vergil gjorde Rhadamantys i sitt epos Æneiden  til en av de som dømte og straffet de uverdige i Tartaros, en seksjon av Underverden.
Pindaros sa at Rhadamantys var høyre hånd for Kronos (herskeren av Elysion) og var enedommer av de døde.
Lukian framstiller Rhadamantys som leder av en gruppe helter på Lykkeøya (et mytologisk paradisisk sted) i sitt parodiske verk Sann historie.
Daniel Isaachsen

Bakgrunn og virke

Daniel Isaachsen var eldste sønn av Isaach Danielsen (Isaach «Smed»).
Han fikk sin utdannelse ved latinskolen i Kristiansand, og senere ved Universitetet i København. I 1763 dro han til England for  «... at faae Indsigt i Kiøbmands Væsenet hvortil han vilde applicere sig.» Han ble med i farens forretning i 1765.
Ved farens død i 1771 overtok han forretningen. 7. august 1772 kjøpte han tomt med Kgl. privilegert kranverft ved Vesterhavnen. Han drev skipsbygging og redervirksomhet og hadde på det meste 21 skip. (Blant annet «Samson», som forliste ved Homborsund i 1786 og ble funnet i 1984.) De hadde fart på Middelhavet og på De vestindiske øyer. Han drev også hvalfangst ved Grønland (subsidiert av Kongen).
Det privilegerte kranverftet gav ham nærmest monopol på reparasjon og utrustning av seilskuter som søkte havn i Kristiansand. England ble aktivt med i krigshandlingene i 1793. Dette medførte at de krigførende makter førte sine priser til Kristiansand. Der ble de solgt med stor fortjeneste for byens kommisjonærer. Blant dem var Daniel Isaachsen en av de virkelig store.
I 1807 kom Danmark-Norge med i krigen. I perioden 1807-1814 ble det kapret 300 skip som ble ført til Kristiansand. Daniel Isaachsen drev selv ikke med kaperfart, men tjente gode penger på kommisjon av salg av skip og last.
Todalen (Svalbard)

Todalen er en rundt ti kilometer lang sidedal til Adventdalen på Spitsbergen, Svalbard. Den starter ved Gangskaret og munner ut i Adventdalen mellom Bayfjellnosa og Bolternosa, rundt syv kilometer øst for Longyearbyen. Todalen er en u-dal, med bratte sider og flat bunn. Gjennom dalen renner Todalselva.
Navnet betyr «Dal nr. 2», ettersom den er den andre dalen regnet fra Longyearbyen.
Dalen er svært viktig for ferdselen i Nordenskiöld Land, ikke minst for gruvearbeiderne i Svea. I Todalen kan man kjøre scooter over til Colesdalen og Barentsburg, eller over til Reindalen og Sveagruva. Alle disse rutene nås via Gangskaret innerst i Todalen. Innerst i dalen har Telenor en basestasjon som gir mobildekning ved overfarten til Sveagruva.